b'\n_START_ARTICLE_\nCerkev sv. Ladislava, Beltinci\n_START_SECTION_\nZgodovina cerkve\n_START_PARAGRAPH_\nPrvo cerkev omenjeno v letu 1669 so uporabljali grofje, ki so prebivali v beltinskem gradu. Bila je lesena, pokrita s skodlami na glavnem oltarju pa je bila slika Gospodovega vstajenja. Za ljudstvo pa so cerkev zgradili leta 1742. Kot samostojna je \xc5\xbeupnija Beltinci omenjeni leta 1760. General Ladislav Ebergenyi je dal zgraditi 1742. leta beltinsko cerkev posve\xc4\x8deno sv. Ladislavu. Ta pa ni posve\xc4\x8dena njemu ampak mad\xc5\xbearskemu kralju, ki ga je katoli\xc5\xa1ka cerkev razglasila zaradi tega ker je kot vladar poglobil in utrdil katoli\xc5\xa1ko vero za bla\xc5\xbeenega. Cerkev je zidana v baro\xc4\x8dnem slogu. _NEWLINE_V letu 1890, so ji na severni strani dozidali stransko ladjo, 1894. so prizidali stransko kapelo ave Marija s kamnitim oltarjem. Pod to kapelo je grobnica grofov Zichyjev, zgrajena okrog 1895. leta. V za\xc4\x8detku stranske ladje je zvonik, ki so ga sezidali leta 1777. Cerkev ima \xc4\x8dudovito pro\xc4\x8delje saj sta ob glavnem vhodu v cerkev na desni in levi strani dva stolpa. Prvotni oltar je bil iz leta 1799.\n_START_SECTION_\nNovej\xc5\xa1a podoba cerkve\n_START_PARAGRAPH_\nSedaj je oltar preurejen in na njem je tabernakelj. Nad oltarjem je slika sv. Ladislava. Daritveni oltar je cerkev dobila leta 1972. Pri\xc5\xbenica je postavljena 1959. leta in ima slike evangelistov. Krstni kamen je iz leta 1749. V stranski ladji so \xc5\xa1tirje kipi: Srca Jezusovega, sv. Marije, sv. Jo\xc5\xbeefa in sv. Fran\xc4\x8di\xc5\xa1ka. Kri\xc5\xbeev pot pa so kupili 1903. leta v \xc5\xa0vici. V beltinski cerkvi sv. Ladislava so \xc5\xa1tirje zvonovi. V cerkveni grobnici so pokopani grof Avgust Zichy, njegova \xc5\xbeena Hedvika in njune h\xc4\x8dere: Marija, Teodora in Anastazija._NEWLINE_Na cerkvenem trgu je na visokem stebru kopija kipa sv. Teodorja, nekdanjega zavetnika Benetk, kjer so imeli beltinski grofje Zichyji, svojo po\xc4\x8ditni\xc5\xa1ko hi\xc5\xa1o. Je iz lesa in 1993. leta obnovljen. Na cerkven trgu je tudi \xc2\xbbbene\xc5\xa1ki\xc2\xab\xc2\xa0studenec. \xc5\xbdupni\xc5\xa1\xc4\x8de so zgradili 1736. leta, prenovili v 1962. in 1989. letu. 1989. leta, so izolirali temelje, na novo uredili elektri\xc4\x8dno in\xc5\xa1talacijo in napeljali vodovod. Leta 1982 so ob beltinskem \xc5\xbeupni\xc5\xa1\xc4\x8du zgradili \xc5\xbeupnijski dom, v katerem so tri u\xc4\x8dilnice. Od leta 2008 deluje v \xc5\xbeupnijskem domu glasbena \xc5\xa1ola.  _NEWLINE_Beltinska \xc5\xbeupnija lepo skrbi za prvotno zunanjo podobo cerkvene zgradbe. Po navodilih spomeni\xc5\xa1kega varstva so pro\xc4\x8delje nazadnje obnovili 1985. leta, 1993. leta pa so obnovili notranjost cerkve. So jo prepleskali in obnovili freske. Leta 1996 so bile na koru postavljene nove orgle z 28 registri.\n_START_SECTION_\nArhitektura\n_START_PARAGRAPH_\nBaro\xc4\x8dna stavba iz 1742 je bila 1893 - 95 predelana v neobaro\xc4\x8dno - klasicisti\xc4\x8dnem slogu. Arhitekt je bil Max von Ferstl. V cerkvenem prostoru sta kopiji z za\xc4\x8detka 20. stolletja bene\xc5\xa1ki vodnjak in steber s kipom sv. Pantaleona z zmajem.'